**กระบวนการมีส่วนร่วมการจัดการขยะอินทรีย์ของชุมชน**

**บ้านบัวขาว ตำบลบัวขาว อำเภอกุฉินารายณ์ จังหวัดกาฬสินธุ์(R2R)**

นางสาวเดือนเพ็ญ มูลมี ตำแหน่ง นักวิชาการสาธารณสุข

กลุ่มงานเวชศาสตร์ครอบครัวและบริการปฐมภูมิ โรงพยาบาลสมเด็จพระยุพราชกุฉินารายณ์

ระยะเวลาในการดำเนินงาน มกราคม – กันยายน 2560

**หลักการและเหตุผล**

ปัจจุบันการขยายตัวของชุมชนจะมีจำนวนประชากรเพิ่มมากขึ้น ปริมาณขยะมูลฝอยก็เพิ่มมากขึ้นตามลำดับ จากการที่ขยะมูลฝอยมีปริมาณเพิ่มมากขึ้น ทำให้ส่งผลกระทบการการบริหารจัดการขยะมูลฝอยของหน่วยงานที่เกี่ยวข้อง รวมถึงเป็นปัญหาที่มีผลกระทบต่อสิ่งแวดล้อมและสุขภาพของประชาชน  
การจัดการขยะมูลฝอยจึงเป็นปัญหาสำคัญอย่างหนึ่งที่ต้องได้รับการแก้ไข

จากปัญหาของขยะมูลฝอยที่ส่งผลกระทบกับสิ่งแวดล้อมและสุขภาพของประชาชน ทำให้  
ทุกภาคส่วนที่เกี่ยวข้องมีความตระหนักในการบริหารจัดการขยะมูลฝอย โดยอาศัยความร่วมมือของหน่วยงานราชการท้องถิ่นในการจัดการขยะมูลฝอย และการปลูกฝังจิตสำนึกในการมีส่วนร่วมกับชุมชน โดยการเปิดโอกาสให้ประชาชนเข้ามามีส่วนร่วมในการจัดการขยะมูลฝอย และเป็นการร่วมสร้างชุมชนให้เข้มแข็ง(ที่มา : https://pcd.job.thai.com)

ในส่วนของระบบการจัดการขยะในเขตพื้นที่เทศบาลเมืองบัวขาวแก้ไขปัญหาอย่าง  
มีประสิทธิภาพ  ภายใต้การมีส่วนร่วมของประชาชน  โดยดำเนินการสร้างจิตสำนึกที่ดีกับประชาชน   
ในการลดปริมาณขยะจากแหล่งกำเนิดโดยจะดำเนินการจัดกิจกรรมอบรมเครือข่ายลดขยะในโรงเรียน  
โดยสนับสนุนจัดทำธนาคารขยะในโรงเรียน  โดยเด็กๆ นำขยะมาแลกเปลี่ยน  เพื่อสะสมเงิน  
ในรูปแบบธนาคารขยะในโรงเรียน ในเขตพื้นที่เทศบาลเมืองบัวขาวพื้นที่บ่อขยะ 78 ไร่ มีรถขยะ  
5 คัน(อัดเทท้าย 2 คัน, เทท้าย1 คัน, และรถเล็ก 2 คัน) พนักงานจัดเก็บทั้งหมด 17 คน เฉลี่ย 3-4 คน  
ต่อ 1 คัน ช่วงเวลาจัดเก็บ 03.00-08.00 น. ภาคบ่ายตามซอยและฉุกเฉิน(ที่มา : กองสาธารณสุขเทศบาลเมืองบัวขาว, 30 ตุลาคม 2559)

จากปัญหาและแนวทางการบริหารจัดการดังกล่าว ผู้วิจัยจึงมีความสนใจในการศึกษาครั้งนี้  
เพื่อศึกษาการจัดการขยะอินทรีย์ในชุมชนโดยการมีส่วนร่วมของชุมชนว่าเป็นอย่างไร รวมทั้งศึกษาปัญหา อุปสรรค ข้อเสนอแนะ ในการดำเนินงาน และนำข้อมูลที่ได้จากการศึกษาไปใช้ประโยชน์ในส่วน  
ที่เกี่ยวข้องกับการวางแผนพัฒนางานสาธารณสุขร่วมสร้างชุมชนให้เข้มแข็ง เพื่อให้เหมาะสมกับการปฏิบัติงานและมีประสิทธิภาพต่อไป

**วัตถุประสงค์ของการวิจัย**

1. เพื่อพัฒนากระบวนการการจัดการขยะอินทรีย์ในชุมชนบ้านบัวขาว ตำบลบัวขาว อำเภอ  
   กุฉินารายณ์ จังหวัดกาฬสินธุ์
2. เพื่อศึกษาผลการใช้กระบวนการการจัดการขยะอินทรีย์ในชุมชนบ้านบัวขาว ตำบลบัวขาว อำเภอ  
   กุฉินารายณ์ จังหวัดกาฬสินธุ์

**ขอบเขตของการวิจัย**

1. ประชากร

ประชากรที่ใช้ในการวิจัยครั้งนี้ ได้แก่ ประชากรที่ใช้ในการศึกษาในครั้งนี้ ได้แก่ หัวหน้าหรือตัวแทนครัวเรือน บ้านบัวขาว ตำบลบัวขาว อำเภอกุฉินารายณ์ จังหวัดกาฬสินธุ์ จำนวน 285ครัวเรือน

1. กลุ่มตัวอย่าง

กลุ่มตัวอย่างที่ใช้ในการวิจัยในครั้งนี้ ได้แก่ หัวหน้าหรือตัวแทนครัวเรือน บ้านบัวขาว ตำบล  
บัวขาว อำเภอกุฉินารายณ์ จังหวัดกาฬสินธุ์ ที่เข้าร่วมโครงการ ด้วยความสมัครใจ จำนวน 100 คน

**คำสำคัญ**

ขยะอินทรีย์ : ขยะอินทรีย์ที่เกิดขึ้นจากครัวเรือน ในชุมชนตำบลบัวขาว อำเภอกุฉินารายณ์ จังหวัดกาฬสินธุ์

ประเภทงานวิจัย วิจัยและพัฒนา

**สถานะ**

เสนอโครงร่าง